kardosdrur/scandi-wiki huggingface dataset:
Wahl (efternavn)

Wahl er et efternavn, der også findes i varianterne Vahl, Wael, de Wahl og von Wahl. Navnet er ikke så almindeligt i Danmark; i 2017 bærer 428 personer et af disse navne.

Kendte personer med navnet 
 Anders de Wahl (18691956), svensk skuespiller.
 Andreas Wahl (født 1983), norsk fysiker.
 Anna de Wahl (18441889), svensk skuespiller og sanger.
 Arne Wahl Iversen (født 1927), dansk møbelarkitekt.
 Cornelis de Wael (15921667), flamsk maler.
 Edgar von Wahl (18671948), estisk matematiker og lingvist.
 Frank-Michael Wahl (født 1956), østtysk/tysk håndboldspiller.
 Harry Wahl (18691940), finsk sejlsportsmand.
 Henry Wahl (19151984), norsk skøjteløber
 Hillevi Wahl (født 1965), svensk forfatter.
 Jan de Wael I (15581633), flamsk maler.
 Jean Wahl (18881974), fransk filosof.
 Johann Salomon Wahl (16891765), tysk portrætmaler.
 Ken Wahl (født 1957), amerikansk skuespiller.
 Lo Wahl (født 1970), svensk skuespiller.
 Lucas de Wael (15911661), flamsk maler.
 Mats Wahl (født 1945), svensk forfatter.
 Mogens Wahl (19181986), dansk jurist og færøsk rigsombudsmand.
 Nicolai Wael (født 1972), dansk fodboldspiller og -træner.
 Richard Wahl (19061982), tysk fægter.
 Walter Wahl (18791970), finsk kemiker.

Se også 
 Wahl, luxembourgsk kommune.

Referencer 

Efternavne
Msta

Msta () er en flod i Tver og Novgorod oblast i Rusland. Floden starter fra indsøen Mstino i Valdajhøjderne nord for byen Vysjnij Volotsjok, og udmunder i søen Ilmen. 

Msta var længe en del af en vigtig vandvej for handelen mellem Østersøen og det centralrussiske indland, men med bygningen af Volga-Østersøkanalen og jernbanen mellem Moskva og St. Petersburg i 1800-tallet forsvandt handelstrafikken på Msta. Den største by ved Msta er Borovitsji.

Msta er berømt for strygene på en 30 km lang strækning mellem Opetsjenskij Posad og Borovitsji, og er en populær sejlrute. Da vandvejen over Msta var i drift, var losning af handelsbåde gennem strygene en vigtig indtægtskilde for indbyggerne i Borovitsji. 

De vigtigste bifloder til Msta er Berezajka og Uver.

Eksterne henvisninger 

Floder i Novgorod oblast
Floder i Tver oblast
Julius Høegh-Guldberg

Julius Høegh-Guldberg er navnet på flere personer:

 Julius Høegh-Guldberg (officer) (1779-1861) – dansk officer og borgerrepræsentant
 Julius Høegh-Guldberg (politiker) (1842-1907) – dansk overretssagfører og medlem af Folketinget (Christopher Julius Emil Høegh-Guldberg)
Winkler

Winkler er et efternavn, der også findes i varianterne Winckler og von Winckler. I 2017 er der 552, der bærer et af disse navne.

Kendte personer med navnet 
 Carl Winckler (18671932), dansk atletikudøver.
 Clemens Winkler (18381904), tysk kemiker.
 Franz von Winckler (18031851), tysk mineejer.
 Gustav Winckler (19251979), dansk sanger, sangskriver og musiker.
 Henry Winkler (født 1945), amerikansk skuespiller.
 Hugo Winckler (1863 1913), tysk arkæolog og historiker.
 Martin Winckler (født 1955), fransk læge og forfatter.
 Max Winkler, (18751961), tysk politiker.
 Minna Winkler (19292009), dansk tv-programtilrettelægger.
 Poul Winckler (født 1937), dansk fagforeningsmand.
 Thomas Winkler (født 1964), dansk diplomat.
 Tim Winkler (født 1986), dansk håndboldspiller.

Navnet anvendt i fiktion 
 Gaspard Winckler er en figur i Georges Perecs roman Livet - en brugsanvisning

Se også 
 Winkelmann

Referencer 

Danske efternavne
Tyske efternavne
Valdajhøjderne

Valdajhøjderne eller Valdaj () er et højdedrag eller plateau i den nordvestlige del af det centrale, europæiske Rusland. Højderne ligger omtrent midt mellem Pskov og Moskva, og strækker sig over Tver, Novgorod, Pskov og Smolensk oblast.  

Højderne er en del af Den østeuropæiske slette, og er en nordlig forlængelse af Det centralrussiske plateau. De er dækket af  glaciale aflejringer i form af endemoræner og andre aflejringer. Valdajhøjderne når det højeste punkt på 343 moh. omtrent 50 km sydvest for Vysjnij Volotsjok. 

Blandt de mange floder, som har deres kilder i Valdaj, er Volga, Dnepr og Daugava (Vestlige Dvina). Området har talrige indsøer, blandt andre Volgo, Vselug, Seliger, Brosno og Valdajsøen. 

Valdajhøjderne er et populært turistmål, især for lystfiskere. Byerne Ostasjkov og Valdaj er bemærkelsesværdige for deres historiske mindesmærker.

Eksterne henvisninger 

Bjerge i Rusland
Højdedrag
Valdajsøen

Valdajsøen (, ) er en sø midt i Valdajhøjderne i Novgorod oblast i Rusland. Søen har et areal på 19,7 km² uden øer. Søen er i gennemsnit 12 meter dyb og på det dybeste ca. 60 meter. Den fryser til tidlig i december og er isdækket til tidlig i maj. Byen Valdaj ligger ved bredden af søen. På en af øerne i søen ligger Iverskij kloster.

Referencer

Eksterne henvisninger 

Søer i Novgorod oblast
Akkumulatorbalancering

Akkumulatorbalancering refererer til teknikker som maksimerer en akkumulatorpakkes kapacitet så al dens energi bliver tilgængelig til brug og for at øge akkumulatorpakkens levetid.

En akkumulatorbalancer er et system i en akkumulatorpakke som udøver akkumulatorbalancering.
Akkumulatorbalancer findes ofte i Lithium-ion-akkumulatorpakker til bærbare computere og elkøretøjers akkumulatorpakker.

Typisk har de individuelle celler i en akkumulatorpakke mere eller mindre forskellig kapacitet og/eller selvaflades med forskellig hastighed og vil derfor have forskellig ladningstilstand (SOC, State-of-Charge). Uden omfordeling skal afladningen stoppes når den celle med lavest kapacitet er tom (selvom de andre celler ikke er tomme); dette begrænser energien som kan hentes ud af og sendes ind i akkumulatorpakken.

Uden akkumulatorbalancering vil cellen med den mindste kapacitet være “det svageste led”, cellen kan let blive overopladet eller overafladet mens celler med højere kapacitet kun undergår en delvis cyklus. For at de celler der har højere kapacitet, skal undergå fulde oplade/aflade cykler, skal akkumulatorbalancere “beskytte” de svagere celler under afladning. Akkumulatorbalancering gøres ved at overfør energi fra eller til de individuelle celler under opladning og/eller afladning.
Et fuldt batteristyresystem (BMS) kan inkludere aktiv balancering såvel som temperaturovervågning, ladning og andre egenskaber som kan maksimere akkumulatorpakkens levetid.

Teknologi 
Akkumulatorbalancering kan være aktiv eller passiv.

Kilder/referencer

Eksterne henvisninger

Patenter 
 , E. Julien, Regulating commutator for secondary battery

Akkumulatorteknik
Effektelektronik
Emmet Feigenberg

Emmet Feigenberg (født 10. november 1954) har været skuespilchef på Det Kongelige Teater i København fra 1. marts 2008 til 2015.

Familien 
Emmet Feigenberg er gift med Anne Birgitte Lind Feigenberg, bror til Gerz Feigenberg og søn af Meïr Feigenberg og Pia Ahnfelt-Rønne

Kilder

Eksterne henvisninger 
 

Teaterledere fra Danmark
Personer i Kraks Blå Bog
Adama Guira

Adama Guira (født 24 april 1988 i Bobo-Dioulasso) er en fodboldspiller fra Burkina Faso, der spiller for den kinesiske klub Qingdao Hainiu

Karriere 
Adama har spillet for blandt andet spanske og svenske klubber.

SønderjyskE 
Den 12. juli 2013 skiftede Guira til Sønderjyske på en treårig aftale.

RC Lens 
Den 31. august 2016 skiftede Guira til RC Lens, hvor han skrev under på en treårig kontrakt.

Allerede den 1. juli 2017 blev det offentligt kendt, at Adama Guira stoppede i Ligue 2-klubben efter blot en sæson. Dette på trods af, at han stadig havde to år tilbage af sin kontrakt.

AGF 
Guira skiftede den 8. juli 2017 til AGF, hvor han skrev under på en treårig kontrakt. Efter to år og 50 kampe for klubben valgte Guira at rejse til kinesiske R&F.

Referencer

Eksterne henvisninger 
 

Fodboldspillere fra Burkina Faso
Fodboldspillere fra Djurgårdens IF Fotboll
Fodboldspillere fra FC Dacia Chișinău
Fodboldspillere fra SønderjyskE
Fodboldspillere fra RC Lens
Fodboldspillere fra AGF
Personer fra Bobo-Dioulasso
Julius Høegh-Guldberg (politiker)

Christopher Julius Emil Høegh-Guldberg (15. marts 1842 i Aarhus – 6. december 1907 sammesteds) var en dansk overretssagfører og politiker, halvbroder til Emmerik, Frederik og Ove Christopher Høegh-Guldberg.

Landbrugets advokat 
Han var søn af oberst Julius Høegh-Guldberg og 2. hustru, blev student 1860 fra Aarhus Latinskole, tog 1867 juridisk embedseksamen og nedsatte sig 1869 som overretssagfører i sin fødeby.

Høegh-Guldberg blev især kendt som landbrugets advokat. 1870 blev han ansat han som sekretær i Aarhus Landboforening og blev 1879 også sekretær i Fællesforeningen af jyske Landboforeninger, i hvis stiftelse og senere udvikling han spillede en nøglerolle. Han var tillige sekretær i Det jyske Haveselskab, Det danske Fjerkræavlerselskab (stiftet 1891) og forretningsfører i Understøttelsesforeningen for trængende jyske Landmænd og deres Efterladte (fra 1881). Høegh-Guldberg var med til at udarbejdelse disse foreningers vedtægter, og i kraft af sine evner for administration blev han en af de ledende figurer i Jyllands landøkonomiske foreningsliv. Han var med til at tilrettelægge landmandsforsamlingerne i Aalborg (1883) og Randers (1894) på forbilledlig vis. Han var ydermere konsulent for Foreningen af danske Kirkeejere og statens tilsynshavende ved de mindre landejendomsbesidderes brandforsikring i Nørrejylland. Han blev Ridder af Dannebrog 1888 og Dannebrogsmand 1897.

I sine sidste år var han involveret i planlæggelsen af og forberedelserne til Landsudstillingen i Aarhus 1909.

Folketingsmedlem 
Fra 1898 til 1901 sad Høegh-Guldberg i Folketinget, valgt af det aarhusianske Højre. Han fik dog aldrig en væsentlig rolle på tinge.

Høegh-Guldberg blev gift 14. september 1870 i Aarhus med Johanne Christiane Buurmeister (21. eller 22. marts 1846 på Duelund - 3. november 1930 på Frederiksberg), datter af proprietær Frederik Vilhelm Buurmeister (ca. 1797-1851, gift 1. gang med Johanne Christiane Meibom, ca. 1790-1872; ægteskabet opløst 1842) og Anna Mørch Hahn (1817-1896).

Han er begravet i Aarhus, hvor relieffet på gravstenen er udført af Rasmus Andersen.

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Julius 2
Folketingsmedlemmer i 1890'erne
Folketingsmedlemmer i 1900'erne
Folketingsmedlemmer fra Højre (1881-1915)
Advokater fra Danmark
Riddere af Dannebrog
Personer fra Aarhus
Studenter fra Aarhus Katedralskole
Den Nationale Landbrugsudstillingshal

Den Nationale Landbrugsudstillingshal er et udstillingsområde Chaoyang-bydelen i Beijing. Udstillingen blev oprindeligt brugt til at vise kinesiske landbrugsredskaber, landbrugsprodukter og landbrugsudviklingens resultater.

Det oprindelige udstillingsområde dækker et areal på 52 ha og bygningerne 25.000 kvadratmeter. Udstillingsbygningerne er tegnet af Yan Xinghua i traditionel kinesisk stil.

Udstillingscenteret er et af de ti store bygninger fra 1959. Et enormt byggeprojekt i Beijing i forbindelse med tiårsdagen for Folkerepublikkens etablering den 1. december 1949.

Bygninger, konstruktioner og anlæg i Beijing
Beijing Hovedbanegård

Beijing Hovedbanegård, (kinesisk: 北京站; Pinyin: Běijīng Zhàn) er en jernbanestation i Chaoyang-bydelen, Beijing. Stationen åbnede i 1959 og var den største jernbanestation i Kina på det tidspunkt. I dag er Beijing Vestbanegård og Beijing Sydbanegård dog større. Stationen er fortsat den eneste, der ligger inde i den gamle befæstede by ved siden af Jianguomen, for enden af byens 2. Ringvej.

Stationen er en af de ti store bygninger fra 1959. Et enormt byggeprojekt i Beijing i forbindelse med tiårsdagen for Folkerepublikkens etablering den 1. december 1949.

Hovedbanegård
Jernbanestationer i Kina
Indenrigsministre fra Frankrig

Indenrigsministre fra Frankrig indeholder en liste over alle Frankrigs indenrigsminstre siden 1790.

Noter

Eksterne henvisninger 
 

 
Lister over franske ministre
Velikaja

Velikaja () er en flod i Pskov oblast i det vestlige Rusland. Den udspringer i højlandet i den sydlige del af Pskov oblast, og løber mod nord gennem byerne Opotsjka, Ostrov og Pskov. Floden munder ud i indsøen Peipus.

Floden har stor historisk betydning. Pskov blev grundlagt i 903, og Velikaya gav byen adgang til havet via søen Peipus og floden Narva.

Eksterne henvisninger 

Floder i Pskov oblast
Ostrov

Ostrov () er en by i Pskov oblast i Rusland. Byen ligger 55 km syd for Pskov ved floden Velikaja, som udmunder i søen Peipus. Indbyggertallet er på  indbyggere.

Noter 

Byer i Pskov oblast
Mark Kozelek

Mark Kozelek er en amerikansk musiker, sangskriver og producer. Han er bedst kendt som frontmand i Red House Painters og Sun Kil Moon, men har også udgivet en lang række soloplader i eget navn. Endvidere er han stifter og ejer af pladeselskabet Caldo Verde Records.

Eksterne henvisninger 
 Officiel hjemmeside for Mark Kozelek
 Officiel hjemmeside for Sun Kil Moon/Red House Painters/Mark Kozelek
 Officiel hjemmeside for Caldo Verde Records

Musikproducere fra USA
Sangere fra USA
Sangskrivere fra USA
Singer-songwritere fra USA
Musikere fra USA
Opotsjka

Opotsjka () er en by i Pskov oblast i Rusland. Opotsjka har et indbyggertal på .

Geografi 

Byen ligger omkring 130 kilometer syd Pskov ved floden Velikaja, den største biflod til Peipus-søen.
Opotsjka er det administrative centrum for rajonen af samme navn.
Den nærmeste jernbanestation ligger 60 km mod sydøst i Pustosjka. Jernbanestrækningen åbnede i 1901 jernbanen som en del af ruten Moskva-Riga. M20 motorvejen fra Sankt Petersborg til Nevel går igennem Opotsjka og fortsætte gennem Hviderusland til Ukraine (Kijev, Odessa).

Arkitekten Lev Rudnev er født i Opotsjka.

Eksterne henvisninger
 Opotsjkas hjemmeside

Byer i Pskov oblast
God Bless Our Homeland Ghana

"God Bless Our Homeland Ghana" er Ghanas nationalsang.  Den blev indført i 1957, samme år som landet blev uafhængigt af Storbritannien.

Teksten har træk som er typiske for flere afrikanske nationalsange. Den fremhæver behovet for enhed mellem de forskellige stammer som befolkningen udgør, og for at bygge en nation sammen. Den har også panafrikanske elementer; Ghanas første president, Kwame Nkrumah, regnes som en central person i panafrikanismens fremvækst.

Tekst
God bless our homeland Ghana
And make our nation great and strong,
Bold to defend forever
The cause of Freedom and of Right;
Fill our hearts with true humility,
Make us cherish fearless honesty,
And help us to resist oppressors' rule
With all our will and might evermore. 

Hail to thy name, O Ghana,
To thee we make our solemn vow:
Steadfast to build together
A nation strong in Unity;
With our gifts of mind and strength of arm,
Whether night or day, in the midst of storm,
In ev'ry need, whate'er the call may be, sing Hale the name of Ghana now
 come on...
To serve thee, Ghana, now and evermore.
  
Raise high the flag of Ghana
And one with Africa advance;
Black star of hope and honor
To all who thirst for liberty;
Where the banner of Ghana free flies,
May the way to freedom truly lie;
Arise, arise, O sons of Ghanaland,
And under God march on for evermore!

Nationalsange
BPA

BPA eller bpa har flere betydninger:
 Bisfenol A - en organisk forbindelse.
 The Brighton Port Authority - et projekt fra den engelske musikproducer Fatboy Slim.
 Borgerstyret Personlig Assistance - en hjælperordning for danske borgere med funktionsnedsættelse.
Millennium (flertydig)

Millennium betyder årtusinde og kan henvise til flere forskellige artikler:

Bøger 
 Millennium (bog) – science fiction-roman skrevet af John Varley i 1983
 Millennium-serien – krimitrilogi skrevet af Stieg Larsson; udgivet 2005-07

Film og tv 
 Millennium (film) – amerikansk science fiction-film fra 1989
 Millennium (tv-serie) – amerikansk science fiction-tv-serie af Chris Carter fra 1996
 Tusindårsfalken (fra eng. Millenium Falcon) – rumskib fløjet af Han Solo i Star Wars-filmene

Musik 
 Millennium (Backstreet Boys-album) – album udgivet af Backstreet Boys i 1999
 "Millennium" (sang) – single udgivet af Robbie Williams i 1998

Software 
 Millennium 2.2 – strategispil udgivet af Electric Dreams i 1989
 Windows Me (Windows Millenium Edition) – styresystem udviklet af Microsoft

Steder 
 Millennium Park – en park i Chicago
 Millennium Stadium – et stadion i Cardiff, Wales

Virksomheder 
 2015-målene – målsætninger inden for udviklingsområdet vedtaget af alle FN's medlemslande i 2000 i Millennium-erklæringen
 Millennium BCP – en afdeling drevet af den portugisiske bank Banco Comercial Português
 Millennium & Copthorne Hotels – britisk hotelkoncern optaget på FTSE 250 Index
 Millennium – et imprint anvendt af Orion Publishing Group

Se også 
 Millennium Tower
 Millennium Bank (flertydig)
 Millennium Park (flertydig)
Smart akkumulator

En smart akkumulator eller smart akkumulatorpakke er en akkumulatorpakke med en indbygget batteristyresystem (BMS).

Udover de sædvanlige plus og minus terminaler har den også f.eks. mellem 2 eller flere terminaler til forbindelse til BMSet - typisk er minus også anvendt til BMS stel. BMS-grænseflade eksempler: SMBus, PMBus, EIA-232, EIA-485 og Local Interconnect Network.

Den smarte akkumulator kan internt gøre nogle få eller mange ting - f.eks. måle spænding og strøm - og udlede ladningsniveau, SoH (State-of-Health) som nævnt i artiklen batteristyresystem.

Eksternt kan den smarte akkumulator kommunikere med en smart akkumulatorlader og en smart elforbruger. F.eks. kan den smarte akkumulator kræve at ladningen stoppes - eller bede om at ladning startes - eller kræve at den smarte elforbruger stopper med at bruge energi fra denne akkumulator.

Der er en standard for en smart akkumulator specifikation kaldet Smart Battery System - og herudover mange ad-hoc specifikationer.

Eksterne henvisninger 
 batteryuniversity.com: : Inner Workings of a Smart Battery Citat: "...A speaker at a battery conference said, “The battery is a wild animal and artificial intelligence domesticates it.”...Ironically, the more features that are added to the SMBus battery and charger, the higher the likelihood of incompatibilities..."

Genopladelige batterier
Akkumulatorteknik
Smarte enheder
Restaurationen

Restaurationen kan henvise til:

 Restaurationen (København) – en restaurant i København
 Restaurationen i England – monarkiets genindførelse i England ved Kong Karl 2.s tronbestigelse i 1660 efter den Engelske Borgerkrig
 Restaurationen i Frankrig – en periode i Frankrigs (og Tysklands) historie fra Napoleons fald i 1814 til kong Ludvig-Filips indsættelse som konge, kendetegnet ved ønske om at omgøre den franske revolutions reformer og så vidt som muligt genindføre absolut monarki og adelsprivilegier
 Meiji-restaurationen – en række begivenheder, der i 1867-1869 førte til et gennemgribende skift i Japans politiske og samfundsmæssige struktur og overgang fra en feudale samfundsstruktur til en moderne samfundsorden

Se også 
 Restauration
Smart akkumulatorlader

En smart akkumulatorlader er en akkumulatorlader med mulighed for at kommunikere med den smarte akkumulatorpakkes batteristyresystem (BMS).

Udover de sædvanlige plus og minus terminaler har den smarte akkumulatorlader også f.eks. mellem 2 eller flere terminaler til forbindelse til den smarte akkumulatorpakke  - typisk er minus også anvendt til databus stel. Databus grænseflade eksempler: SMBus, PMBus, CAN-bus, EIA-232, EIA-485, I2C og LIN-bus.

Den smarte akkumulatorladers vigtigste funktion er at kommunikere med akkumulatorpakken. Via kommunikationen får akkumulatorladeren information om hvornår og hvor meget der skal lades.

Der er en standard for hvad en smart akkumulatorlader skal kunne fortolke og denne specifikation kaldet Smart Battery System. Der findes mange andre ad-hoc specifikationer.

Hardware 
Mange halvlederleverandører kan levere chips, som kan gøre det simplere at designe en smart akkumulatorlader.

Linear Technologies chips 
Linear Technologies har f.eks. disse to Smart Battery System kompatible akkumulatorlader controllere LTC4100 og LTC4101.

Microchip Technology 
Microchip Technology har lavet en applikationsnote vedrørende en smart akkumulatorlader baserede på den ældre chip PIC16C73 med tilgængelig kildekode.

Kilder/referencer

Eksterne henvisninger 
 batteryuniversity.com: : Inner Workings of a Smart Battery Citat: "...A speaker at a battery conference said, “The battery is a wild animal and artificial intelligence domesticates it.”...Ironically, the more features that are added to the SMBus battery and charger, the higher the likelihood of incompatibilities..."

Genopladelige batterier
Akkumulatorteknik
Smarte enheder
Sammenligning af akkumulatortyper

Denne tabel viser en sammenligning af akkumulatorteknologier og engangsbatterier.

Kilder/referencer
Tapier

Tapier eller Tatovører og Piercere i Danmark er en  branche- og interesseorganisation for tatovører og piercere i Danmark. Tapier arbejder for at fremme tatovørers og pierceres interesser i forhold til marked, myndigheder og samfund, og vil deltage  i den offentlige debat. Tapier har til hensigt at være markedets og kundernes garant for, at foreningens medlemmer udfører tatoverings- og piercingarbejde af høj faglig standard, at medlemmerne til enhver tid overholder de til enhver tid gældende regler på tatoverings- og piercingområdet samt at de gældende regler og den faglige viden følges ad. Tapier vil også arbejde for at fremme piercing- og tatoveringsfaget og -kunsten.

Tapier vil ansøge om at være registreringsberettiget brancheforening i forhold til loven om registrering af tatovører, når dette bliver muligt efter 1. januar 2014, når "Lov om en frivillig, brancheadministreret registreringsordning for tatovører" træder i kraft.

Eksterne kilder/henvisninger
 www.tapier.dk

Brancheforeninger i Danmark
Thor i kamp med jætterne

Thor i kamp med jætterne er en skulptur af Carl Bonnesen opstillet på taget af bryghuset af Ny Carlsberg i København.

Bonnesen havde i 1897-98 udarbejdet skulpturen Thor kører over Himmelbuen som konkurrenceforslag til en springvandsgruppe i København, men det var Anders Bundgaards Gefionspringvand, der vandt. Bonnesens forslag blev udført i stort format på bestilling af bryggeren Carl Jacobsen og anbragt på taget af bryghuset, der blev bygget i 1901. En skulpturgruppe med et beslægtet motiv, Thors kamp med Jætterne, blev opstillet på Torø i 1926 og senere i Odense.

Noter 

Skulpturer i Danmark
København